E-2905/2010

Mál þetta, sem dómtekið var í dag er höfðað með stefnu birtri 23. mars 2010, 24. mars 2010 og 15. apríl 2010.

Stefnandi er NBI hf., Austurstræti 11, Reykjavík vegna útibús 0135, Bæjarhrauni 16, Hafnarfirði.

Stefndu eru Þ-kk-nf J-kk-nf Á-kk-nf, Hverfisgötu 105, Reykjavík, Á-kk-nf S-kk-nf, Stigahlíð 4, Bolungarvík, M-kk-nf Þ-kk-nf, Aðalstræti 31, Þingeyri og Ó-kk-nf E-kk-nf, Frostafold 6, Reykjavík.

Við þingfestingu málsins var fallið frá kröfum á hendur stefnda Á-kk-þgf S-kk-þgf.

Dómkröfur stefnanda eru þær að stefndu, Þ-kk-nf J-kk-nf Á-kk-nf, M-kk-nf Þ-kk-nf og Ó-kk-nf E-kk-nf verði dæmdir in solidum til að greiða stefnanda skuld að fjárhæð 1.423.162 krónur, ásamt dráttarvöxtum samkvæmt III. kafla vaxtalaga nr. 38/2001 sbr. 1. mgr. 6 gr. sömu laga af 1.573.162 krónum frá 27. september 2009 til 19. nóvember 2009 og af 1.423.162 krónum frá 19. nóvember 2009 til greiðsludags. Inn á skuldina var greitt hinn 19. nóvember 2009, 200.000 krónur þar af 150.000 krónur inn á höfuðstól kröfunnar og hefur verið tekið tillit til þess í stefnufjárhæð. Þá er krafist vaxtavaxta samkvæmt 12. gr. sömu laga er leggist við höfuðstól á 12 mánaða fresti. Einnig er krafist málskostnaðar.

Stefndu krefjast sýknu af kröfu stefnanda og málskostnaðar.

MÁLSATVIK MÁLSÁSTÆÐUR OG LAGARÖK

Stefnandi lýsir málsatvikum svo að hinn 1. október 2004 hafi Skammhlaup ehf.,(áður Rafgjafinn ehf.), stofnað tékkareikning nr. 2190 við útibú stefnanda að Bæjarhrauni 16, Hafnarfirði. Hinn 29. maí.2009 hafi innistæðulausar færslur á reikningnum numið 1.573.162 krónum og hafi þá reikningnum þá verið lokað. Með sjálfskuldarábyrgð nr. 0135-63-353161, dags. 30. mars 2007, hafi stefndu M-kk-nf, Ó-kk-nf og Þ-kk-nf J-kk-nf tekist á hendur ábyrgð in solidum á skuld þessari gagnvart stefnanda sem sjálfskuldarábyrgðaraðilar, fyrir allt að 9.000.000 króna auk vaxta og kostnaðar við innheimtu skuldarinnar. Stefndu hafi verið send innheimtubréf hinn 27. ágúst 2009. Skammhlaup ehf., (áður Rafgjafinn ehf.) eigandi tékkareikningsins hafi verið úrskurðaður gjaldþrota hinn 19. mars 2009 og sé því ekki stefnt. Inn á skuldina hafi verið greidd innborgun 19. nóvember 2009, 200.000 krónur þar af 150.000 krónur inn á höfuðstól kröfunnar og hafi verið tekið tillit til þess í stefnufjárhæð. Eftirstöðvar skuldarinnar hafi ekki fengist greiddar þrátt fyrir innheimtutilraunir og sé því nauðsynlegt að höfða mál til greiðslu hennar.

Hvað aðild NBI hf. varði hafi Fjármálaeftirlitið (FME), með heimild í 100. gr. a. laga nr. 161/2002 um fjármálafyrirtæki, sbr. 5. gr. laga 125/2008 um heimild til fjárveitingar úr ríkissjóði vegna sérstakra aðstæðna á fjármálamarkaði o.fl., tekið þá ákvörðun að ráðstafa eignum og skuldum Landsbanka Íslands hf. til Nýja Landsbanka Íslands hf. Ákvörðun FME um ráðstöfun eigna og skulda Landsbanka Íslands hf., kt. 540291-2259, til Nýja Landsbanka Íslands hf., kt. 471008-0280, (nú NBI hf., kt. 471008-0280) er dagsett þann 09.10.2008.

Byggt er á meginreglum kröfu- og samningaréttar um greiðsluskyldu fjárskuldbindinga. Kröfur um dráttarvexti, þ.m.t. vaxtavexti, styður stefnandi við reglur III. kafla vaxtalaga nr. 38/2001 einkum, 3. mgr. 5. gr. og 1. mgr. 6 gr. og 12. gr. sömu laga. Krafan um málskostnað styðst við 1. mgr. 130. gr. laga nr. 91/1991 um meðferð einkamála. Krafa um virðisaukaskatt af málflutningsþóknun er reist á lögum nr. 50/1988. Stefnandi er ekki virðisaukaskattskyldur og beri honum því nauðsyn til að fá dóm fyrir skatti þessum úr hendi stefndu. Varðandi varnarþing vísast til 42. gr. laga nr. 91/1991.

Stefndu bera fyrir sig að við gjaldþrot lántaka 19. mars 2009 hafi yfirdráttarreikningi ekki verið lokað og ekki liggi fyrir staða reiknings á þeim tímapunkti en reikningi virðist lokað 20. maí 2009. Vaxta sé krafist frá 27. september 2009 án skýringa. Engar lokunartilkynningar hafi borist stefndu og engar tilkynningar til ábyrgðarmanna fyrr en með innheimtubréfi dagsettu 27. ágúst 2009, fyrir upphafsdag vaxtarreiknings í stefnu brátt fyrir slíka kröfu í innheimtubréfi. Innborgun sé sögð á málið 19. nóvember 2009 að fjárhæð 200.000 krónur án þess að fram komi frá hverjum sem varði þó miklu þar sem stefnt sé þremur ábyrgðarmönnum og skuldari gjaldþrota. Af innborgunum sé 50.000 krónum ráðstafað inn á kostnað án þess að sú fjárhæð sé dregin frá málskostnaðarkröfu stefnanda.

Málskostnaðarkröfu stefnanda er mótmælt og þá sérstaklega kröfu um virðisaukaskatt á málskostnað. Stefnandi sé fjármálastofnun sem sæti ekki virðisaukaskyldu starfsemi sinni. Stefnandi hafi starfsmenn á launum til að sinna innheimtu og málarekstri sínum sem hluta annarrar starfsemi sinnar. Vinna þessi sé því hefðbundin vinna bankastarfsmanna þó lögmannsréttindi hafi og þarfnist því ekki skila á virðisaukaskatti né þar með tekna vegna hans. Sama gildi um málskostnað ef til hans kæmi, fjárhæð tildæmds málskostnaðar til stefnanda hljóti að taka mið af eðli starfsemi stefnanda.

Um lagarök er vísað til almennra reglna samninga/kaup og kröfuréttar sem og laga um tékka nr. 94/1933. Málskostnaðarkrafa styðst við 1. mgr. 130 gr. laga 91/1991 og krafa um virðisaukaskatt við lög 50/1988.

NIÐURSTAÐA

Stefnandi hefur lagt fram yfirlit um færslur á reikning númer 2190 við útibú Landsbanka Íslands hf. við Bæjarhraun 16 í Hafnarfirð og samkvæmt því nam skuld Skammhlaups ehf. 1.573.162 krónum hinn 29. maí 2009. Þá kemur fram í gögnum frá stefnanda að hinn 23. nóvember 2009 voru greiddar 150.000 krónur inn á skuldina sem eftir það nam 1.423.162 krónum. Fram kemur á gögnum þessum að séu athugasemdir ekki gerðar innan 20 daga frá viðtöku yfirlitanna teljist reikningurinn réttur. Engar slíkar athugasemdir hafa komið fram við fjárhæð skuldar Skammhlaups ehf. við stefnanda. Hinn 30. mars 2007 undirgengust stefndu sjálfskuldarábyrgð á efndum á skuldbindingum eiganda reiknings nr. 0135-26-2190 við Bæjarútibú í Hafnarfirði sem var Rafgjafinn ehf. síðar Skammhlaup ehf. og skyldi hámarksfjárhæð sjálfskuldarábyrgðar 9 milljónir króna. Ekki er sýnt fram á að ábyrgðin sé nokkrum takmörkunum háð og með því að sýnt er fram á það að yfirdráttarskuld sú sem tryggð skyldi með sjálfskuldarábyrgð aðila hefur ekki fengist greidd verður fallist á það með stefnanda að stefndu verði dæmdir til að greiða stefnanda umkrafða fjárhæð með vöxtum eins og greinir í dómsorði.

Eftir úrslitum málsins verða stefndu dæmdir til að greiða stefnanda 200.000 krónur í málskostnað að meðtöldum virðisaukaskatti en mótbárur stefndu við því að líta beri til virðisaukaskatts af málflutningsþóknun eru haldlausar. Við ákvörðun málskostnaðar er litið til þess að greiddar voru 50.000 krónur hinn 19. nóvember 2009 vegna innheimtu kröfu stefnanda sem telst til málskostnaðar.

DÓMSORÐ

Stefndu, Þ-kk-nf J-kk-nf Á-kk-nf, M-kk-nf Þ-kk-nf, og Ó-kk-nf E-kk-nf, greiði stefnanda NBI hf. in solidum 1.423.162 krónur, ásamt dráttarvöxtum samkvæmt III. kafla vaxtalaga nr. 38/2001 sbr. 1. mgr. 6 gr. sömu laga af 1.573.162 krónum frá 27. september 2009 til 19. nóvember 2009 og af 1.423.162 krónum frá þeim degi til greiðsludags.

Stefndu greiði stefnanda in solidum 200.000 krónur í málskostnað.

A-x-x V. M-kk-nf.